Palma uljarica
<s>Palma uljarica (latinski: Elaeis guineensis) je afričko drvo iz porodice palmi (Arecaceae), uzgaja se kao izvor ulja.</s><s>Palma uljarica se intenzivno uzgaja u svojoj domovini po Zapadnoj i Centralnoj Africi kao i u Maleziji i Indoneziji.</s>

<s>Palmino ulje, dobiveno iz plodova, koristi se za proizvodnju sapuna, kozmetike, svijeća, biogoriva i maziva, u proizvodnji limenih ploča i kao premaz.</s><s>Ulje od sjemenki se koristi u proizvodnji prehrambenih artikala kao što su; margarin, sladoled, čokolada, kolači, kruh i za proizvodnju brojnih lijekova.</s><s>Iscjeđeni ostatci od ulja koriste se kao stočna hrana.</s><s>Biljka se uzgaja i kao ukras u mnogim suptropskim krajevima.</s>

<s>Karakteristike</s>

<s>Palma uljarica ima jedno stablo koje izraste do visine od oko 20 metara.</s><s>Ima mnogo sitnih cvjetova na kratkim granama koji se razviju u veliku grupu eliptoidnih plodova dugih oko 4 cm.</s><s>Kad sazriju, plodovi su crni sa crvenom bazom i imaju jednu uljnatu sjemenku zvanu - kernel.</s><s>Za komercijalnu proizvodnju ulja, vanjski mesnati dio ploda se pari da se unište lipolizni enzimi, a zatim preša.</s><s>Tako se dobija palmino ulje intenzivne narančaste boje zbog prisutnosti karotena.</s><s>Sjemenke se također prešaju jer se i iz njih dobija ulje, čiji je kemijski sastav različit od ulja iz ploda.</s>

<s>Industrijska proizvodnja palminog ulja doživjela je boom krajem 20. vijeka, što dovelo do velikog Krčenja šume u Indoneziji i Maleziji, kao i velikih područja po Africi.</s><s>Nove plantaže se često stvaraju tako da se stare šume jednostavno spale, na taj način se uništavaju staništa brojnih vrsta.</s>

<s>Američka palma uljarica (Elaeis oleifera) potječe iz Centralne i Južne Amerike, ponekad se uzgaja pod pogrešnim imenom 
Elaeis melanococca.</s><s>Za razliku od Afričke palme uljarice - deblo Američke palme uljarica puzi po tlu i ima ravne listove.</s><s>I Američka palma uljarica  se kao i 
Palma maripa (Attalea maripa) koristi za dobivanje palminog ulja.</s>

<s>Historija</s>

<s>Prvi opis te biljke dao je sredinom 15. vijeka Venecijanac Alvise Da Mosto, koji je istraživao zapadnoafričku obalu.</s>

<s>Izvori</s>

<s>Vanjske veze</s>

<s>Oil palm (na portalu Encyclopædia Britannica)</s>

<s>Drveće
Palmino ulje
Flora Afrike</s>

